Աստվածներ և դևեր

«Աստվածներ և դևեր» (անգլ.՝ Gods and Monsters), 1998 թվականի գեղարվեստական ֆիլմ, որ ստեղծել է ռեժիսոր Բիլ Կոնդոնը Քրիստոֆեր Բրեմի «Ֆրանկենշտեյնի հայրը» վեպի հիման վրա։ Գլխավոր դերերում նկարահանվել են Յան Մաքկելենն ու Բրենդեն Ֆրեյզերը։ 1999 թվականին ֆիլմն արժանացել է «Օսկար» մրցանակի լավագույն ադապտացված սցենարի համար։
Ֆիլմը դրական է գնահատվել համաշխարհային կինոքննադատների կողմից, որոնց հիմնականում ընդգծել են Յան Մաքկելենի ու Լինն Ռեդգրեյվի դերասանական աշխատանքը։


== Սյուժե ==
Նախկին ծովային հետևակ Քլեյը (Ֆրեյզեր) որպես այգեպան աշխատանքի է ընդունվում մի վիլլայում, որի ծեր տերը կռվարար բնավորություն ունի։ Երիտասարդն իմանում է, որ նա նախկինում հայտնի ռեժիսոր Ջեյմս Ուեյլն է (Մաքկելեն), որն ստեղծել է համաշխարհային կինոյի պատմության մեջ իր ուրույն տեղն զբաղեցրած ֆիլմեր  Ֆրանկենշտեյնի մասին։
Միայնակ ու Բոլորից մոռացված (բացառությամբ հավատարիմ աղախին Հաննայի (Ռեդգրեյվ) Ուեյլն զբաղվում է գեղանկարչությամբ և հիշում իր անցած փառքի օրերը։ Քլեյն ուշադիր լսում է նրա պատմությունները կյանքի մասին, որ այնքան տարբերվում է իր կյանքից, իսկ ավելի ուշ համաձայնում է հանդես գալ որպես բնորդ դիմանկարի համար։ Չնայած տարբեր սոցիալական ծագումների ու սեռական նախընտրությունների՝ նրանք դառնում են ընկերներ։ Սակայն ծերունուն առաջ է մղում մարմնական ցանկությունը. անբավարար կրթություն ստացած, բայց ֆիզիկապես զարգացած Քլեյը կարող էր դառնալ այն հրեշը, որը ծերունուն կօգնի հեռանալ կյանքից։


== Դերերում ==


== Մրցանակներ և անվանակարգեր ==


=== Մրցանակներ ===
1999 – «Օսկար» մրցանակ լավագույն ադապտացված սցենարի համար (Բիլ Քոնդոն)
1999 – «Ոսկե Գլոբուս» երկրորդ պլանի կնոջ լավագույն դերակատարման համար (Լինն Ռեդգրեյվ)
1999 – «Կինոքննադատների ընտրություն» մրցանակ տղամարդու լավագույն դերակատարման համար (Յան Մաքկելեն)
1999 – «Արբանյակ» մրցանակ լավագույն ադապտացված սցենարի համար (Բիլ Քոնդոն)
1999 – «Անկախ հոգի» երեք մրցանակ՝ լավագույն ֆիլմ, տղամարդու լավագույն դերակատարում (Յան Մաքկելեն), երկրորդ պլանի կնոջ լավագույն դերակատարում (Լինն Ռեդգրեյվ)
1999 – Բրիտանական անկախ կինոյի մրցանակ տղամարդու լավագույն դերակատարման համար (Յան Մաքկելեն)
1999 – «Խլոտրուդիս» երկու մրցանակ՝ լավագույն ֆիլմ, տղամարդու լավագույն դերակատարում (Յան Մաքկելեն)
1998 – ԱՄՆ կինոքննադատների ազգային խորհրդի երկու մրցանակ՝ լավագույն ֆիլմ, տղամարդու լավագույն դերակատարում (Յան Մաքկելեն)


=== Անվանակարգեր ===
1999 – «Օսկար» մրցանակի երկու անվանակարգ՝ տղամարդու լավագույն դերակատարում (Յան Մաքկելեն), երկրորդ պլանի կնոջ լավագույն դերակատարում (Լինն Ռեդգրեյվ)
1999 – «Ոսկե գլոբուս» մրցանակի երկու անվանակարգ՝ լավագույն ֆիլմ՝ դրամա, տղամարդու լավագույն դերակատարում դրամայում (Յան Մաքկելեն)
1999 – BAFTA մրցանակ երկրորդ պլանի կնոջ լավագույն դերակատարման համար (Լինն Ռեդգրեյվ)
1999 – «Քննադատների ընտրություն» մրցանակ լավագույն ֆիլմի համար
1999 – «Արբանյակ» մրցանակի երեք անվանակարգ՝ լավագույն ֆիլմ՝ դրամա, տղամարդու լավագույն դերակատարում դրամայում (Յան Մաքկելեն), երկրորդ պլանի կնոջ լավագույն դերակատարում դրամայում (Լինն Ռեդգրեյվ)
1999 – «Անկախ հոգի» մրցանակ լավագույն սցենարի համար (Բիլ Քոնդոն)
1999 – Բրիտանական անկախ կինոյի մրցանակի երկու անվանակարգ՝ լավագույն բրիտանական ֆիլմ, լավագույն ռեժիսոր (Բիլ Քոնդոն)
1999 – ԱՄՆ կինոդերասանների գիլդիայի մրցանակի երկու անվանակարգ՝ տղամարդու լավագույն դերակատարում (Յան Մաքկելեն), երկրորդ պլանի կնոջ լավագույն դերակատարում (Լինն Ռեդգրեյվ)
1999 – ԱՄՆ սցենարիստների գիլդիայի մրցանակի անվանակարգ լավագույն ադապտացված սցենարի համար (Բիլ Քոնդոն)
1999 – «Խլոտրուդիս» մրցանակի երեք անվանակարգ՝ լավագույն ռեժիսոր (Բիլ Քոնդոն), երկրորդ պլանի տղամարդու լավագույն դերակատարում (Բրենդեն Ֆրեյզեր), երկրորդ պլանի կնոջ լավագույն դերակատարում (Լինն Ռեդգրեյվ)


== Ծանոթագրություններ ==


== Արտաքին հղումներ ==
Պաշտոնական կայք
«Աստվածներ և դևեր»(անգլ.) ֆիլմը Internet Movie Database կայքում
«Աստվածներ և դևեր»(անգլ.) ֆիլմը Allmovie կայքում:
«Աստվածներ և դևեր»(անգլ.) ֆիլմը Box Office Mojo  կայքում
«Աստվածներ և դևեր»(անգլ.) ֆիլմը Rotten Tomatoes կայքում